|  |
| --- |
| *(Foreningen af Grundtvigske Valg- og Frimenigheder har udarbejdet en skabelon til tavsheds- og samtykkeerklæring for menighedens medlemmer af Menighedsudvalget (Menighedsrådet/bestyrelsen). Det anbefales, at medlemmerne hvert år underskriver erklæringen på det konstituerende møde. Foreningens medlemmer må bruge skabelonen, idet brugen dog sker uden ansvar for Foreningen af Grundtvigske Valg- og Frimenigheder. Det er vigtigt, at den enkelte menighed gennemgår skabelonen grundigt og at den tilpasses til forholdene i den enkelte menighed.)* |

**Tavsheds- og Samtykkeerklæring**

**Menighedsudvalget (Menighedsrådet/bestyrelsen) i xx Menighed**

**Tavshedserklæring**

Samtlige medlemmer af Menighedsudvalget (Menighedsrådet/bestyrelsen) i menigheden må udvise ubetinget diskretion med hensyn til forhold, der kommer til deres kendskab.

I henhold til straffeloven skal bestyrelsesmedlemmer iagttage tavshedspligt i forhold til fortrolige oplysninger, de bliver bekendt med i kraft af hvervet, eller som bliver dem pålagt. Tavshedspligten bortfalder ikke ved udtræden.

Brud på tavshedspligten få strafferetlige konsekvenser.

**Følgende forhold skal især iagttages:**

1. Tavshedspligt vedr. opnået indsigt i politiets efterforskning og forfølgning af lovovertrædelser m.v.
2. Tavshedspligt vedr. menighedens økonomiske interesser, f.eks. indhentede pristilbud, licitation m.v.
3. Tavshedspligt vedr. ansattes tjenesteforhold eller oplysninger opnået i relation hertil.

Den som uberettiget videregiver eller udnytter fortrolige oplysninger kan straffes med bøde, hæfte eller fængsel indtil 6 måneder. Straffen kan stige til 2 år under særlig skærpende omstændigheder.

**Samtykkeerklæring**

Som medlem af Menighedsudvalget (Menighedsrådet/bestyrelsen) giver jeg hermed samtykke til at menigheden behandler personoplysninger om mig i forbindelse med mit sæde i Menighedsudvalget (Menighedsrådet/bestyrelsen). Det drejer sig om følgende oplysninger, navn, adresse, cpr.nr., tlf., mailadresse og bestyrelsesperiode. Personoplysninger videregives kun til relevante myndigheder i det omfang der er lovkrav herom.

Jeg er bekendt med at mit navn og bestyrelsesperiode ikke vil blive slettet og blandt andet vil fremgå af referater fra bestyrelsesmøder og generalforsamlinger, årsregnskaber og vedtægter.

Menigheden opbevarer den underskrevne samtykkeerklæring så længe jeg har sæde i Menighedsudvalget (Menighedsrådet/bestyrelsen).

Undertegnede Menighedsudvalgsmedlem (eller Menighedsrådsmedlem/bestyrelsesmedlem) giver hermed samtykke til, at mit portrætbillede lægges på menighedens hjemmeside sammen med mit navn, mailadresse og evt. telefonnummer. Samtykket gælder også såfremt portrætbilledet bringes i Kirkebladet (nævn her hvis billedet tillige bruges andre steder).

Samtykket er gældende så længe vedkommende har sæde i Menighedsudvalget (eller Menighedsrådet/ bestyrelsen).

Samtykket kan til enhver tid tilbagekaldes

Dato:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Navn og adresse Underskrift